Nitoqris

Nitoqris oli kiistellysti muinaisen Egyptin ensimmäinen naishallitsija (tunnetaan myös nimillä Nitiqret, Neitaqerti, Neithikeret ja Nitokris). Hän hallitsi 6. dynastian aikana. Tietoa hänestä on löydetty hyvin vähän ja jotkut historioitsijat eivät tunnusta häntä Egyptin hallitsijana.

Mikäli Nitoqris oli historiallinen henkilö, hän on ollut faarao Pepi II:n ja kuningatar Neithin tytär. Egyptologi Kim Ryholt on esittänyt Nitoqriksen olleen myyttinen henkilö, ja tarina hänestä viittaa historialliseen faarao Netjerkare Siptahiin. Tämä nousi valtaan Merenre Nemtyemsaf II:n jälkeen.

Herodotos on kirjoittanut, että kuningatar Nitoqris kutsui veljensä "Egyptin kuninkaan" murhanneet miehet juhlapäivälliselle ja sitten hukutti heidät täyttämällä heidän suljetun huoneensa Niilin vedellä.

Nitoqris taiteessa 
Nitoqris esiintyy useissa kaunokirjallisissa teoksissa. Yksi näistä on George Griffithin The Mummy and Miss Nitocris. Kirjassa muinainen kuningatar syntyy uudelleen egyptologin tyttären kautta.

Toinen tunnettu teos on Tennessee Williamsin vuonna 1928 julkaisema "The Vengeance of Nitocris". Novellissa kuvaillaan kuningattaren kostojuonta, jolla hän tapattaa veljensä kuolemaan tuominneet hukuttamalla.

Lähteet

Egyptin faaraot
Egyptin kuningattaret
Ennen ajanlaskumme alkua syntyneet
Ennen ajanlaskumme alkua kuolleet